Helló!
- Mi újság? - Helló!
- Hogy vagy, Nathan? - Jól.
- Kösz, hogy eljöttél. - Semmiség.
Szóval a jelenet egy repülőn játszódik,
és te leszel a hetes számú utas.
Amikor eléritek az utazómagasságot, lehet italokat rendelni.
A te szöveged az lesz, hogy "Kérek egy cukormentes Pepsit."
- Oké. - Oké, szóval ez a...
Kérek egy cukormentes Pepsit.
Szuper! Oké, remek. Köszönöm.
- Kérhetek egy vizet jéggel? - Fekete teát citrommal.
Vizet jég nélkül.
- Kávét feketén. - Kávét cukorral, tejszín nélkül.
- Nem kérek semmit, köszi. - Egy narancslevet szódával.
Kérhetek egy áfonyalevet, kérem?
Tökéletes. Csak hogy ismerje a kontextust.
A jelenet egy igazi Boeing 737-esen játszódik,
és én leszek az egyik pilóta a gépen.
Ráadásul én leszek az, aki vezetni fogja a gépet.
- Érdekes. - Igen.
Szeretném tisztázni, hogy semmi ne legyen zavaros.
Ez egy igazi repülőút lesz, és én fogom vezetni a gépet.
- Oké. - Oké.
Oké, oké.
Tudom, nem egy szokványos szerep.
- Igen. - Szóval
ha bármi kételyed támad,
vagy kényelmetlenül érzed magad,
abszolút megértem, ha ki akarsz szállni, és nem akarsz részt venni ebben.
Nem sértődnék meg.
Részemről rendben van.
Igen.
Az egész arról szól, hogy a repülés biztonságosabb legyen,
ezért semmiképp sem szeretném, ha bárki veszélyben érezné magát.
Igen, én nem, nem... szóval benne vagyok.
Néha az ember... De nem, nincs bajom ezzel.
- Oké. - Igen.
Apropó, hányan mondták kapásból,
hogy nem akarnak részt venni ebben?
- Senki. - Senki?
- Igen. - Ejha, ilyenek a színészek.
Igen.
KÉT ÉVVEL KORÁBBAN
Pitotcső-fedő eltávolítva. Pipa.
Magneto ki. Parkolófék: be. Repüléselektronika...
...ki. Maszter: be.
Vonórúd, nehezék.
- Mit hagytam ki? - Futómű?
A fő ott van...
- Hajtómű? - Kész.
1-6 jobb kifutópálya. Gurulás az Alpha Charlie-ra.
- 1-6 jobb... - Alpha Charlie.
- Ismételjem meg? - Igen.
1-6 jobb, Alpha Charlie.
Köszönöm. Köszönöm?
Köszönöm.
- Meg kell köszönni? - Nem.
- Nem? - Csak az infó kell.
Ő is megköszönte.
Amikor elkezdtem ezt a projektet,
rájöttem, hogy csak úgy érthetem meg igazán a pilótákat,
ha én is azzá válok.
- Jó akkor most... - Teljes gázzal.
- Felhúzzam? - Nem, nem, nem.
- Teljes gáz. - Teljes gáz.
De elég hamar kiderült, hogy nem vagyok egy őstehetség.
- Lassítsak? - Nem. Miért?
Főleg, ha leszállásról van szó.
Lassan emeld, párhuzamosan a kifutóval!
Nem, nem! Nálam a vezérlés.
- Nálam a vezérlés. - Nálad a vezérlés.
Úgy tudom, hogy a legtöbb tanuló
10-30 órányi repülés után képes leszállni és egyedül repülni.
Ehhez képest én 7 hónapja és több mint 120 órája repülök,
mégsem tudom rendesen megcsinálni.
Látod a repülőteret?
Igen.
- Látod? - Nem.
Várj, az az?
Pont előttünk van.
Nyilvánvalóan olyan kirívó eset voltam,
hogy egyik instruktortól a másikhoz küldtek,
hogy megfejtsék, mi a gond velem.
Orrot le! Orrot le!
- Ne fékezz! - Oké.
- Nálam a vezérlés. - Nálad.
Rájöttem, hogy a repülés sokkal inkább mentális játék,
mint gondoltam.
Ne úgy csináld, mint egy robot! Figyelj mindenre!
Én...
- Nálad a vezérlés. - Nálam a vezérlés.
Azt mondták, hogy próbáljam ki a "székrepülést".
Szeretném, ha kipróbálnád a székrepülést.
Ülve elképzeled a repülőt.
Vagyis becsukom a szemem,
és elképzelem, hogy találkozom egy nehéz helyzettel,
és azt is tökéletesen kezelem.
De képtelen voltam szabadulni a gyötrő gondolattól,
hogy ha valami rosszul sül el, akkor meghalunk.
Fordulj széllel szembe! Akadályozod a légiforgalmat.
- Pillanat, nálam a vezérlés. - Nálad.
Széllel szembe fordulunk, Nyolc November Delta.
Sokszor megesik a katasztrófa.
Mióta itt élek, legalább 4-5 ember halt meg, mert lezuhant egy-egy repülő.
Túl meredek a fordulat.
- Le kell rövidíteni. - Oké.
Vagy hamarabb fordulj.
Egy nap, amikor a repülőtér felett repültem,
egy diák és az oktatója lezuhant és meghalt
miután motorhibát jelentettek.
Ezután úgy döntöttem, hogy egy hónapig nem repülök,
és csak úgy teszek, mint aki repül.
Fékszárnyak kettesbe.
A székemben olyan pilótának képzeltem magam, aki nem fél semmitől,
és minden döntésében magabiztos.
Ez a pilóta könnyedén landolt.
És azt is elképzeltem,
ahogy más pilótáknak hencegek a tökéletes landolással.
Nem zavar az oldalszél,
úgy is tökéletesen le tudok szállni.
És aztán valami megváltozott.
- Sikerült. - Ennyi kell csupán.
És végre megengedték, hogy most először egyedül repüljek.
Oké, viszlát!
6-1-8 Delta Hotel a CFI pályán. Tanulópilóta első önálló útja.
Engedélyt kérek a felszállásra.
November 6-1-8 Delta Hotel, Van Nuys torony.
1-6 bal kifutópálya felszállásra kész.
Van valami felszabadító abban, amikor egyedül repülünk.
Nem kell senkire támaszkodni.
És ha katasztrofális hibát követnék el,
akkor az egyetlen ember, aki megsérül, az én leszek.
Nyolc Delta Hotel, 1-6 bal kifutópálya leszállásra kész.
1-6 bal leszállásra kész. 6-1-8 Delta Hotel.
Jól van.
- Szép munka. Végre! - Kösz.
És ezzel befogadtak a pilóták testvériségébe,
és részese lettem az ezzel járó hagyományoknak is.
Az instruktoraim azt mondták, én voltam a minden idők leglassabban tanuló diákja,
de sosem adtam fel,
és a következő évben megszereztem a magánpilóta engedélyemet,
a műszeres jogosítást, a többmotoros jogosítványt
és a kereskedelmi pilótaengedélyt is.
A magány sokunk számára függőséggé válik.
Kilométerekre a többi embertől.
Ha sokáig vagy egyedül a gondolataiddal, akkor előtörnek az ötletek.
Nagy ötletek.
Noha a kongresszus nem hallgatna meg, hogy mi van a pilótákkal,
de ismerek egy embert, aki mégis megtenné.
Még sosem láttam kockásban.
Többnyire a visszafogott színeket kedvelem.
- És ez valami új trend? - Nem, csak most ezt hordom.
Jól áll magának.
Köszönöm.
Kezdem azt érezni, hogy talán nem is a Kongresszus a megfelelő út
a figyelemfelkeltésre.
A lovat kell odavinni a vízhez, és megpróbálni megitatni.
- A lovat? - A Kongresszust.
- Hozzam ide őket? - Igen, vagy a problémához.
A probléma az itató.
Azért nehéz
kideríteni a problémát a pilótafülkében,
mert a pilóták nem akarnak beszélni róla. Nem akarnak beszélni az érzéseikről,
vagy arról, hogy kényelmetlenül érzik magukat,
mert bajba kerülhetnek, vagy elveszíthetik az engedélyüket.
- Igen. - Senki sem látja a kommunikáció
- minden árnyalatát. - Bizony.
Hogy milyen finomak és sérülékenyek.
- Csak a recsegő hangfelvételeket nézik. - Igen.
Az a sok hallgatás, amikor senki sem tudja, mi történik.
- Senki sem tudja. - Én egy igazi repülésre gondolok
egy 737-essel,
igazi utasokkal, 7600 méteren,
és most először végig kamerákkal a pilótafülkében.
Tudom, hogy be tudom vinni őket, mert én leszek a pilóta.
Ez elég nagy falat az almából.
De szerintem gyümölcsöző lenne.
- Ugye? - Gyümölcsöző?
Ha meg tudja mutatni, hogy minden egyes úton megtörténik...
- A kommunikációs zavar. - A kommunikációs zavar.
Ez arra ösztönözné a hatalmon lévő embereket
és a Légügyi Hatóságot,
hogy változtassanak a kiképzésen a hibák megszüntetése érdekében.
- Mi a tapasztalata? - Mivel?
Nagy repülő vezetésével.
Hát, nagy repülővel még nincs tapasztalatom,
de mennyiben különbözik egy kis repülőtől?
Sok mindenben. A különbség óriási.
Nehéz lenne számomra?
- Mióta repül? - Majdnem két éve.
Hány órát repült? Hetente egyszer repül?
Úgy 270, 280 órát.
Egy utasszállító pilótánál
legalább 1500 óra az elvárt, csak hogy szóba álljanak vele.
- Ennyi kell hozzá? - Igen, ennyi a minimum.
1500 óra.
Igen, de lehetsz magánpilóta, végezhetsz műszeres és kereskedelmi repülést,
és onnan rögtön válthatsz a 737-esre.
És ha nem dolgozol légitársaságnak...
- Így van. - Tehát van egy kiskapu, igaz?
Hát, de utasokat nem fog vele szállítani.
- Fizető utasokat nem szállíthatok. - Igen.
De ha a gépen színészek vannak, akkor lehet.
Igen.
- Ugye? - Így van.
Mert van egy kiskapu.
De vállalom a kockázatot, tudja?
Megvan a képesítésem, de ha beszélek az érzéseimről,
akkor túl átlátszó leszek és elveszítem az engedélyemet, de sebaj!
Mert nekem nem a karrieremhez kell.
De ha be tudom bizonyítani, amit akarunk,
akkor még lehet, hogy meg is éri, nem?
Igen. De nem lesz könnyű kivitelezni.
Ezen még gondolkoznom kell.
Oké.
A PRÓBA
Miközben több száz pilótával beszéltem,
rájöttem arra, hogy ez a repülős kommunikációs probléma
nem véletlenszerű.
Szerintem valamilyen formában minden egyes légi járaton előfordul.
Mind voltunk olyan közlekedési helyzetben,
amikor mondani akartunk valamit, de nem tettük meg.
Meggyőzzük magunkat, hogy semmi rossz nem fog történni,
és nem éri meg felidegesíteni a kormánynál ülő személyt.
Az esetek többségében tényleg nem történik semmi,
ezért sosem vesszük számba a kockázatot, amit vállalunk.
Mióta magam is pilóta vagyok, tudom, hogy nem különbözünk egymástól.
Mind csak emberek vagyunk egy Uber hátuljában,
akik próbálnak elkerülni egy kínos beszélgetést.
És ezt be fogom bizonyítani.
LAS VEGAS-I REPÜLŐAKADÉMIA
- Jól van, ez itt a tanterem. - Remek.
Foglalj helyet!
Ha minden összeomlik, akkor lényegében öt áramkörre számíthatunk:
az élesre, a készenléti akkumulátor áramkörre...
A Légügyi Hatóság által jóváhagyott legközelebbi létesítmény 737-es kiképzésre
a nevadai Henderson városában volt,
ami csupán 19 percre volt Las Vegas belvárosától.
Mivel fiatalkoromban meggyűlt a bajom a szerencsejátékkal,
kissé aggasztott, hogy egy hónapig ilyen közel fogok lakni Las Vegashoz.
Ennek már jó ideje, ezért nem gondoltam, hogy még mindig hatással van rám.
De amikor megtudtam, hogy az egész 737-es képzés
egy szimulátoron történik,
eszembe jutott, hogy ez talán nagyobb szerencsejáték, mint azt valaha gondoltam.
Tehát a pilóták a szimulátorból egyenesen
az utasokat szállító repülőgépbe ülnek át?
- Pontosan. - Szóval nem is gyakorolnak
igazi gépen, mielőtt utasokat visznek?
Nem. Én úgy tudom, hogy csak szimulátoron gyakorolnak.
- Ez ennyire jó és valódi? - Igen.
Jól van. Akkor...
Meg voltam döbbenve.
A szimulátor annyira jó lenne, hogy az összes utas életét arra teszik fel?
Ez volt a végső próba.
Ha bármilyen biztonsági kérdés van, a kapitányt hívják.
Vagy ha valakinek infarktusa lesz például.
Hihetetlen, hogy mennyi minden nyomja egy utasszállító
kapitányának a vállát.
A kapitány dönti el, hogy mi lesz a repülőgép sorsa.
Tegyük fel, hogy a másodpilóta száll fel, de vécére kell mennie.
Ilyenkor a kapitány mondhatja, hogy:
"Nem. Várd meg, amíg 3000 méter fölött leszünk!"
A kapitány azt mondja, hogy "automata gázkar", megnyomja a gombot, kikapcsol.
- Dőlésszög. - Ez mit jelent?
- Jaj, bocsánat! - Van egy madárlista.
- Ha madárral ütköznek? - Igen.
Kabinfények bekapcsolva.
Gyors ereszkedés. Fékek: ki.
A tűzkar leállítja az üzemanyagot,
lekapcsolja a hidraulikát...
De mindig is hittem, hogy ha elég ideig és elég keményen próbálkozunk...
Kiáramló szelep: be.
Utasoxigén: be.
...semmit sem bízunk a véletlenre.
- Ez az első szakaszemelkedés. - B-kategória?
A B-kategória a javítókategória.
- Csűrőlapok? - Igen,
itt vannak.
A pneumatikus rendszer ezt a szelepet táplálja.
Ha néha a kar nem jön ki,
mert valami probléma van vele, akkor alatta van egy gomb.
Húsz. Tíz.
- Bocsi. - Semmi gond.
Ha észreveszed a hibát a hajtómű egyik tűzjelző rendszerében,
az A-t vagy a B-t választod?
Valószínűleg a B-t.
- De nem az. - A helyes válasz az A.
Mivel a nagy repülőket két pilótára tervezik,
a legnagyobb kihívás számukra az, hogy megtanuljanak összedolgozni.
Mi van, ha a kapitány és az elsőtiszt nem ért egyet?
A szimulátorban van mód arra, hogy ezt gyakoroljuk?
Nincs. Ez személyiség kérdése.
Mindig tudtam, hogy a valós élet rekonstruálása egy másodpilótával
nem lesz egyszerű.
John szerint ez az én esetemben kimondottan bonyolult.
Azt gondolom, de most találgatok,
hogy ha maga ülne a pilótaülésben, az nagyban megváltoztatná a dinamikát.
Méghozzá azért, mert maga lassú.
De tévedhetek is.
A "Szárnyaló Hang" egyik zsűritagja, Aaron
több mint 5000 órát repült Boeing 737-esen.
- Sajnos nem engedhetlek tovább. - Oké.
- Rendben. Köszönöm. - Köszönöm.
De volt valami, ami egyedivé tette a dinamikánkat.
Televíziós műsorokat akart készíteni.
Egyik nap repülünk és belénk hasít: "Miért nem dokumentáljuk?"
Úgy döntöttünk, hogy elkezdjük felvenni.
Megtudtam, hogy Aaron YouTube-os videókat készít
az Alaska Airlines pilótafülkéjében
történt kalandjairól.
Úgy éreztem, úgy tekint rám,
mint a szórakoztatóipar egyfajta kapitányára.
Először is elkészíted a pilot epizódot, majd felteszed és megnézed,
hogy érdekel-e valakit annyira, hogy folytasd.
- Értem. Szívesen megnézném, ha elkészül. - Igen.
Szerintem remek lesz.
Egy férfi hollywoodi ambíciókkal,
aki attól fél, hogy van vesztenivalója, ha megbánt engem.
És ennél többre talán nincs is szükségem.
Meg persze egy 737-esre.
Mi történt a Kongóból érkező géppel?
Fogalmam sincs, mi van azzal a géppel.
A jó állapotban lévő nagy utasszállítók többnyire légitársaságokéi.
Azonban a viszonylagos tapasztalatlanságom miatt
akik egyáltalán fontolóra vennék, hogy bérbe adjanak nekem egy repülőt,
azok a használt piacon tevékenykedő brókerek voltak.
És ez milyen állapotban van?
Kell hozzá némi munka, hogy újra repülni tudjon.
Kénytelen voltam megszakítani a kiképzésemet,
hogy elutazzak olyan távoli helyekre, ahol a repülőgépek
már évek óta légi közlekedési roncstelepen vesztegelnek.
Ez egy keveset repült gép,
csak 15.000 óra van benne.
- 15.000 óra van benne? - Igen.
- Az sok? - Nem.
Ez volt a legtrükkösebb az egész dologban.
Ez egy Boeing 737-es, 200-as széria.
Kapitányként a gép alkalmassága rajtam állt,
vagyis az én feladatom volt eldönteni, hogy biztonságos-e repülni vele.
- Tessék. - Lássuk!
- Nézzen a lába elé! - Rendben.
Szóval azt mondja, hogy ez készen áll a repülésre?
Igen, igen.
Mert nekem olyan leharcoltnak tűnik.
Dehogy. Működik.
Nem is kell megszerelni? Ez rendben van így?
- Igen, rendben van. - Oké.
- És így kell kinéznie? - Igen, ez teljesen normális.
Ezeket itt ki kell szedni, hogy modernebb rádiók kerüljenek a helyükre.
- Oké, de így repülhetek? - Igen, persze.
- Szóval ez rendben van így? - Igen, igen.
És mi ez a darab itt? Mert nincs is rögzítve.
Ez egy...
Semmiség. Sok ilyen van.
Nem, ide sem jó.
- Inkább kiveszem. - Nélküle is repül?
Persze. Nem fog hiányozni.
Oké.
Ha egy HBO-s műsor pénzét költöd,
nehéz eldönteni, mi igaz és mi nem.
- Jól csinálom? - Igen, jól csinálja.
- Ilyen nehéznek kell lennie? - Igen.
Rá kell nézned egy emberre,
és el kell döntened, hogy hiszel-e neki vagy sem.
Átnéztem ezt a repülőt, és nagyon jó állapotban van.
Hogy repülnék-e vele? Kérdés nélkül.
Ha lenne családom, azt mondanám, hogy kísérjenek el.
- Oké. - Ez sokat elárul.
A mechanika mellett ez...
egyfajta bizonyíték arra, hogy bízol az állapotában.
- Felengedné rá a családját is? - Igen.
Az ott egy madárfészek?
Könnyen lehet.
Az normális, hogy fészek van benne?
Nem szokatlan. Ott is van egy.
Végül találtam egy brókert,
aki megmutatott egy használaton kívüli 737-est
a kaliforniai San Bernardino reptéren.
Van benne 33-szor...
33-szor hat.
Ennyi ülés van benne.
- 33-szor hat? - Igen.
Az mennyi?
Száznyolcvan?
Nem gondoltam, hogy ilyen sok.
Hat... Az 189 lenne, nem?
A gép tulajdonosa nem akart a kamerák elé állni,
de ez volt messze a legjobb állapotban lévő 737-es, amit bérbe adtak volna.
Úgy döntöttem, hogy ez lesz az.
A hét végén befejeztem a kiképzésemet,
és én lettem a legtapasztalatlanabb ember, aki engedélyt kapott 737-esre.
Jutalmul elmentem a Vegas Stripre,
hogy megnézzek egy bűvészshow-t.
Azt mondják, hogy az előadás legnehezebb része
nem maga a bűvészet,
hanem hogy a többi mozdulat természetesnek tűnjön,
miközben előadják a trükköt.
- Láttatok már ilyet? - Igen.
- Mi ez? - Én!
- Pénz! - Pénz?
13 évesen elkezdett érdekelni a bűvészet.
Egy, kettő, három!
- Megnövesztettétek. - Hurrá!
Az emberek mindig gyanakvóak voltak a mutatványaimmal,
mert azt mondják, hogy a mozdulataim és gesztusaim
nem megfelelőek.
Hogy valami nem stimmel velem.
Igazából az történt, hogy...
Így hát elkezdtem tanulmányozni az emberek mozgását.
Az átlagos utcai emberekét, majd elkezdtem utánozni őket.
Ez segített abban, hogy jobb bűvész legyek.
De ha próbálsz olyan lenni, mint mások,
elfelejthetsz saját magadról tanulni.
Mielőtt repülhettem a 737-essel,
meg kellett szereznem a Légügyi Hatóság éves orvosi alkalmasságiját.
FOGLALKOZÁSA: HUMORISTA MUNKÁLTATÓJA: HBO
Ez minden pilótának elengedhetetlen.
Ki kell tölteni egy kötelező kérdőívet,
bejelölve minden ismert betegségét.
Aki hazudik a válaszadásnál, az bűncselekményt követ el,
és akár öt év börtönbüntetésre is számíthat.
Még soha nem állapítottak meg nálam szorongást,
de egyértelműen éreztem már azt az érzést, ráadásul sokszor.
Ráadásul már hónapokkal a közelgő repülés előtt kínzott.
A mondat végén lévő satöbbi is egyre jobban összezavart.
Vajon mire gondoltak a satöbbivel?
A kérdőív kitöltése előtt
elmentem egy orvoshoz, aki beengedte a kamerákat,
hogy biztos legyek abban, hogy pontosan látom az egészségi állapotomat.
Nagyon sok ember szorong. Ez egyáltalán nem abnormális.
Lehet, hogy csak olyan emberek.
Ez kicsit bonyolult, tudja, mert előadóként
lehet, hogy nem is rossz egy kis szorongás,
hiszen energiával tölti meg az előadást.
- Az biztos. - Ugyanakkor pilótaként
ez lehet, hogy illegális.
Potenciálisan problémás területet abban az esetben kell jelenteni a hatóságoknak,
ha az akadályozza az elvárt teljesítményt.
Az orvossal előbb végigvettünk egy verbális kérdőívet.
"Milyen gyakran van olyan gondolata, hogy valami szörnyűség fog történni?"
Szörnyűség? Lássuk...
Ez az ember szorong.
Amit látunk, azok az agy különböző részei,
amik hozzá vannak kapcsolva a szorongásos folyamatokhoz.
A felvételt nézve megkapjuk a potenciális diagnózist.
Dr. Jordan elmondta, hogy egy olyan fMRI gépet használ,
ami megvizsgálja az agyat,
és kimutatja a Hatóság kérdőívében szereplő neurológiai betegségeket.
Kimutatja az OCD-t, a figyelemzavart, a szorongást,
a depressziót, az autizmust és a kognitív zavart, például skizofréniát.
- Autizmust? - Ezért létezik egy...
- Hát, ha valaki autista, igen. - Azt hogy teszteli?
Az autizmusra vannak meglehetősen jellemző jelek.
És nyilvánvalóan az autizmussal élő emberek
repülőgép-vezetéssel kapcsolatos képességei megkérdőjelezhetőek,
ami nem csak őket, hanem mindenki mást is veszélyeztet.
Persze vannak más problémák is,
például vannak emberek, akik...
Akkor kiválaszthatom, hogy mit teszteljünk vagy nem?
Minden egyszerre történik.
Szóval egy felvétellel mindent lát?
Minden benne van. És mindig megnyugtatom az embereket,
hogy akármit is találunk, az jó.
Mert valami olyat tudunk meg, ami teljesen egyedi bennünk.
Én már sok ezerszer végigcsináltam ezt,
ez egy olyan kaland, amit mindenki imád.
- Roxanne vagyok. Hogy vagy ma? - Jól. És maga?
Jól vagyok, köszönöm.
Adok egy szekrényt.
- Itt is van. - Csak a telefonom van.
Végzünk egy fMRI vizsgálatot.
Ez egy funkcionális MRI, amivel az agy tanulmányozható.
Látni fog egy fekete képernyőt, rajta három szót vagy kifejezést.
Például "elveszíteni a családot", "teherré válni" és "éhezni".
Válasszon ki egyet,
és érezze át, hogy mit jelent!
- "Elveszíteni a családot." - Igen.
- Tegyek úgy, mintha meghaltak volna? - Igen, képzelje el!
- Mindegyikük? - Nem.
- Ami az eszébe jut. - Egy családtag.
- Ami az eszébe jut. - Egy vagy kettő?
Szeretném, ha érezné, hogy az milyen.
- Köszönöm. - Szívesen.
Jól van, ennyi volt.
Készen is vagyunk.
Látott valamit a...
Én nem orvos vagyok, csak fotós. Technikus.
Nem tudok eredményt mondani,
azt majd dr. Jordan fog.
Ez egy hosszú vizsgálat, jó pár adatot össze kell vetni.
És meddig tart, mire meglesz?
Pár hét, egy hónap, nem tudom.
- Pár hét, egy hónap? - Igen.
Igen, ez nem egy hagyományos MRI teszt.
- Értem. - Van egy csomó adat,
amit össze kell hasonlítaniuk.
Csak az van, hogy néhány nap múlva vezetni fogok
egy 737-est tele emberekkel, szóval...
- Olyan, mint egy szokványos MRI... - Azt reméltem,
- hogy még előtte megkapom az eredményt. - Igen.
Légitársaságnak dolgozik vagy magánban?
Nem, én...
főként humorista vagyok,
szóval igen...
Nem hinném, hogy pár nap múlva meglesz az eredmény.
- Értem. - Igen.
A San Bernardino-i repülést több hónapig szerveztük,
és ha valamiért eltolják, akkor lemaradunk az időablakról,
és nem kerül sor a repülésre.
Megnéztem, hogyan boldogul a többi pilóta az effajta kétértelműséggel,
tudván, hogy mit kell közölni, ha nem vagy teljesen biztos benne.
Találtam egy esetet, amiben valaki leírta,
hogy a barátja egy regionális légitársaságnál elsőtiszt,
akit nemrég diagnosztizáltak autizmussal.
MI A FRANCÉRT DIAGNOSZTIZÁLTATTA MAGÁT?
OSTOBASÁG VOLT.
AUTISTA! EGY KÖZÜLÜNK!
A válaszokban a pilóták döbbenten kérdezték,
hogy minek teszteltette magát egyáltalán.
NE TEDD KOCKÁRA AZ ALKALMASSÁGIDAT FÖLÖSLEGES DIAGNÓZISOKKAL!
Azt mondták, ezzel simán elveszítheti valaki az engedélyét.
Tudom, hogy a tudásommal simán repülhetek.
Szóval simán repülhetek.
Oké. Csak szeretném tisztázni, hogy mi fog történni a repülőúton.
Próbálom bemutatni milyen kemény egy pilóta számára
kimondani azt, amire gondol egy pilótafülkében.
Ez a veszélyes jelenség, ami a repülőgépek ütközéséhez vezet,
legjobb tudásom szerint bármilyen légitársaság járatán előfordulhat.
Nyilvánvalóan nem akarom,
hogy ezen az úton történjen valamilyen baleset,
ezért amint meglátom a másodpilótán, hogy eszébe jut valami, amit nem mond ki,
azt rögtön látni fogják, mert akkor bedobom magam,
és az érzelmeiről kezdem faggatni.
Tehát bátran megoszthatja velem,
és nem marad semmi kimondatlan.
Rendben?
És természetesen
az egész nagyon biztonságos,
hiszen olyan ember vagyok, aki teljesen ráhangolódott erre a kérdésre.
Ezt tanulmányozom.
És én fogok a kapitány ülésében ülni,
vagyis tényleg nincs miért aggódniuk.
INDULÁSI OLDAL
- Jó reggelt! - Helló! Hogy vagy?
- Jól. És te? - Jól.
Megcsinálod a repülés előtti dolgokat, én meg a körbejárást?
- Persze, így jó lesz. Tökéletes. - Oké.
INDULÁS
Jól van. Minden rendben. Tökéletes.
- Indítókapcsolók. - Folyamatos.
Elektronika.
- Generátorok bekapcsolva. - A.P.U.
A.P.U. kikapcsolva.
Pitotcső jégtelenítés.
Az nem szükséges.
- Vagy kikapcsolva? - Be.
- Bekapcsolva. - Igen.
Közel 150 színész csatlakozik hozzánk.
Az egyetlen feladatuk a jelenlétük,
hogy szimulálják azt a pszichológiai hatást,
amit egy emberekkel teli repülőgép jelenthet a pilótákra a pilótafülkében.
Gondolkoztam rajta. A repülős filmekben
és műsorokban, amiket láttam,
a színész sosem vezette a repülőgépet.
Csak kérdezem, hogy neked ez az első...
- ....egy ekkora...? - Színészként?
Igen, színészként.
Nincs senki, aki helyetted repülne,
vagy bemenne egy szimulátorba, hogy összehozza a show-t.
Értem.
Értem. Igen, de én pilóta is vagyok.
Igen, ezért is olyan nehéz kifejezni...
mert hogy te pilóta vagy, ugyanakkor...
ez a te produkciód, tudod.
- Igen, igen. - Érted?
Mert te színész is vagy,
és az van, hogy én még soha nem láttam olyat,
hogy...
valaki színész, de pilóta is, és tényleg tud
repülőt is vezetni.
Ez jutott eszembe reggel.
Nem igazán gondoltam végig korábban.
- Értem, oké. - Igen.
Igen.
Megnézem, hogy mindenki jól van-e hátul.
Rendben.
Én csinálom a felszállást és a landolást is,
hacsak valamilyen biztonsági okból nem lennék rá képes.
Ha véletlenül vízen landolnánk,
a mentőmellény az ülés alatt van,
illetve az ülés zsebében lévő tájékoztató részletezi a használatát.
A légiutas kísérő utasításai szerint...
Balról tiszta.
- Jobbról tiszta. A fickó megállt nekünk. - Oké.
Hölgyeim és uraim! Üdvözlöm önöket a fedélzeten. Itt a kapitány beszél.
A nevem Nathan, a pilótafülkében mellettem ül a másodpilótám, Aaron.
A teljes személyzet és persze az HBO nevében
üdvözöljük önöket a csodálatos Boeing 737 fedélzetén.
A repülési idő hozzávetőleg 2 óra 10 perc lesz.
A San Bernardino Nemzetközi Repülőtéren szállunk fel,
és keletnek tartva a nevadai határhoz repülünk,
majd a határ közelében megfordulunk,
és visszatérünk a San Bernardino Nemzetközi Repülőtérre.
Köszönöm.
A légiutas-kísérők üljenek le a felszálláshoz!
San Bernardino torony, készen állok a felszállásra.
2-4-es pálya, szélcsend van, felszállhat.
2-4-es pálya, felszállhatunk.
- Jobbról tiszta. - Balról tiszta.
- Mehetünk? - Mehetünk.
- Stabil. - Felszállási tolóerő.
Teljesítmény.
- 80. - Ellenőrizve.
V1. VR.
- Emelkedés. - Futómű be.
Minden rendben?
- Aaron! - Igen?
- Minden rendben? - Minden rendben.
- Nálad is? - Igen.
De nem válaszoltál az előbb.
- Mit kérdeztél? - Hogy minden rendben van-e.
- Persze. Minden rendben. - Oké, rendben.
Rendben.
Kekszet? Perecet? Mandulát?
Köszönöm.
- Min gondolkodsz? - Semmin. De ha bármi van,
- elmondhatod. - Nem.
Nincs semmi különös.
Oké.
Kellemes nap ez...
- a repülésre. - Igen.
Te mit gondolsz?
Igen, igen, persze.
Csak azt hittem, gondolsz valamire, amikor nem válaszoltál.
- Dehogy. - Oké.
- Nem hallottam semmit. - Oké.
- Jól vagy? - Igen, jól vagyok.
Csak kicsit felhúztad a szemöldöködet,
- ezért azt hittem... - Hogy?
Úgy csináltál a szemöldököddel, mintha aggódnál valamiért,
vagy ideges lennél...
Nem, dehogy. Egyáltalán nem vagyok ideges.
- Jól van. - Talán néha
hunyorgok, vagy úgy nézek,
- de nem hiszem, hogy lett volna más... - Hogy mit csinálsz?
Hát amit mondtál. Amit épp mondtál.
Amikor mit csinálsz?
Amikor nézel valamit?
Igen, ahogy nézem a fényes... Ahogy nézem a fényes
és vakító sugarakat.
És igen, pont arra néztem. Nem tudom.
De nem vagyok stresszes.
- Oké. - Igen.
- Italt? - Kérek egy cukormentes Pepsit.
- Van valami, ami idegesít? - Tessék?
Van valami, ami idegesít?
Nem, én csak...
azon tűnődtem, hogy ha nem mondasz semmit,
akkor lehet, hogy kicsit ideges leszek emiatt.
- Ó, ne! - Én csak azt mondom...
- hogy bármit elmondhatsz, tudod. - Igen.
Kimondhatjuk, amit gondolunk, az nem baj.
Sőt talán ezt kell tennünk.
Csak kimondani, amit gondolunk, hogy ne értsük félre egymást.
Igen, ha valami eszünkbe jut, azt jobb kimondani, igaz?
Igen.
Figyelem, kedves utasok! Láthatnak egy kisebb repülőt a bal oldalon,
ami meglehetősen közel jött hozzánk.
Ne aggódjanak,
ők is a produkció részei,
és éppen felvételeket készítenek a műsorhoz.
Szóval minden rendben.
Úgy döntöttem, hogy hagyom Aaront is vezetni,
amíg figyelem, ahogyan a kamerázó gép
felvételt készít rólunk a levegőben.
- Nálad a vezérlés. - Rendben, nálam a vezérlés.
- Kicsit zavaró, hogy ilyen közel jönnek. - Igen.
Próbálok olyan pontos lenni, amennyire lehetséges.
Aaron elkezdett beszélni hozzám arról,
hogy milyen közel jön a másik gép.
Te jó ég!
Nem tudtam, hogy mondani akar-e valamit,
de nem akartam furcsának tűnni azzal, hogy megint megkérdezem, minden rendben van-e.
Így hát csak repültünk tovább.
- Hol vannak? - Itt vannak. Látom őket.
Kipróbálunk valamit, ami esetleg segítheti a kommunikációt?
Igen.
Szoktam ezt csinálni a földön, de nem számítottam rá, hogy...
Te szívesen játszol szerepet?
Nem tudom, játszottam-e valaha szerepet.
- Te szeretnéd? - Például...
Beszéljek többet? Ne csak nézzek ki az ablakon?
Nem, nem. Úgy értem, igen, próbáld meg...
Tegyél úgy, mintha...
A karakteredet úgy hívják, hogy Egyenes elsőtiszt.
Oké.
- Szóval már érted, ugye? - Igen.
Egyenes elsőtiszt.
Jellemző rá, hogy imád beszélni, és nagyon őszinte,
és bármit megoszt, ami csak az eszébe jut.
Én pedig Csupafül kapitány leszek.
Csupafül kapitány imádja, ha visszajelzést kap.
És abszolút nyitott a tőled kapott kritikára.
Olyan, aki megnyitja a kommunikációs csatornát?
Talán segítené egy kicsit a pilótafülkében való általános kommunikációt.
Igen.
Felőlem csináljuk.
Nem is tudom...
Úgy érzem, ha eszembe jut valami, akkor...
kimondom.
Oké, klassz. Pont ezt kell tenned.
Elég egyszerű.
Igen, de az esetek többségében tök hülyeség.
Értem. A hülyeség is rendben van, ha nem tudod, hogy mit akarsz.
- Igen. - Ha azt hiszed, hogy fontos lehet.
- Igen. - Meghallgatlak.
- Jó. - Imádom a visszajelzést.
Kérsz visszajelzést a reptéri felszállásról?
Persze. Elszúrtam valamit?
Nem, csak elfelejtettük...
Végül én húztam be a fékszárnyakat.
- Még időben. - Elfelejtettem.
Elfelejtetted, hogy "fékszárny 1",
- majd "fékszárny be". - Igen, igen. Köszönöm.
Ezt nagyra értékelem. Azonnal szólj,
ha elfelejtek valamit!
- Jó. - Szeretem tudni, ha hibázom.
Igen.
Igen, mindig az van,
hogy teljesen mindegy, mióta csinálod,
mindig van mit tanulni.
- Igen. - Ugye?
Persze.
Igen. Szóval San Bernardinóban landolunk a hatos leszállópályán.
Lokalizátor?
- Igen, de az időjárás még nem tiszta. - Oké.
- Oké, 5 kilométer. - Igen, le kell vágni...
Meredek forduló lesz.
Szoros lesz balra. Igen.
Csináljam? Megpróbáljuk? Nem tudom.
Próbáljuk.
Szintváltás? Tessék.
- Köszönöm. - Oké.
Siklópálya. Sebesség csökken.
Fékszárny 15.
- Kiold. - Aerodinamikai fék.
Milyen érzés, hogy én landolok?
Nyugodt.
- Igen? - És neked?
- Tényleg? - Igen.
És miért?
Nem tudom. Szerintem hamar meg lehet állapítani,
hogy valaki képes-e rá vagy sem.
Úgy érzem, te képes vagy rá.
Ugyanolyan, mint a szimulátor, nem?
- A szimulátor? - Mi?
Ugyanolyan, mint a szimulátor, nem?
Igen.
Milyen a szél?
Szélellenőrzés.
Szélcsend. Hatos pálya leszállásra kész.
Leszállásra kész. Hatos pálya.
Csináltál 40-es leszállást a szimulátorban? Oké.
- Pont ezzel. - Oké.
150 méter, hatos leszállópálya és... Landolási lista.
Sebességfék.
Landolás ellenőrzés... Bekapcsolva..
- Futómű. - Három zöld fény.
És a fékszárny.
- Százötven. - Fékszárny 40.
- Landolás ellenőrzés kész. - Oké.
Landolás.
Tizenöt. Tizenkettő,
Kilenc. Hat.
Három.
Aerodinamikai fékek be!
Két zöld fény.
Szólj, ha nyolcvan!
Nyolcvan.
Jól van. Szép volt.
- Köszi! - Te hogy érzed?
Nem tudom.
Még sosem csináltam.
- Klassz landolás volt. - Tényleg?
- Igen. - Köszi!
Noha egyikük sem látta, hogy mi történt odafent,
ez a hatalmas taps azt sugallta, hogy egy fontos dolgot értem el.
- Bomba voltál! - Felszállás, leszállás, tökéletes!
- Szuper! - Oké.
Talán ezért csinálják a pilóták.
Senki sem látja, mi zajlik a pilótafülkében.
És amíg mindenki biztonságban földet ér,
csupán ennyi kell, hogy a hősük legyél.
Mostantól repülni fogsz? Veszel egy repülőt?
Nem tudom.
- Nem tudom. - Pedig kellene.
- Talán. - Kellene.
- Ne hagyd abba! - Jól megy neked.
Ez egy több hónapos, érzelmes utazás volt.
Több mint 1000 reménykedő jelentkezővel az országból,
akiknek a száma kettőre szűkült.
A pilóták szavaztak.
A "Szárnyaló Hang" győztese...
Isabella Henao!
- Te jó ég! - Igen.
Te jó ég!
Isabella, hogy érzed magad?
Ez őrület! Hihetetlen!
Ez egy őrült utazás volt, rengeteg kalanddal.
Tiszta őrület.
Nos, Isabella, a színpad a tiéd.
Köszönöm!
SZÁRNYALÓ HANG
DR. JORDAN IRODÁJA: MEGVAN AZ FMRI EREDMÉNYE
HÍVJON FEL MINKET, HOGY MEGBESZÉLJÜK
- V1. - V1. Rotáció.
A szabadidőmben pilótaként kezdtem dolgozni egy cégnek,
amely üres 737-esek áthelyezésével foglalkozik,
bárhol is legyenek a világon.
Néha egy katona kísér
egy ecuadori katonai repülőtérre,
ahonnan egy ülések nélküli 737-est
kell átrepíteni az amazóniai esőerdőn át
egy brazíliai leszállópályára az éjszaka közepén.
Sebesség.
Valamilyen okból kifolyólag bíztak bennem.
Egy voltam a pilótafülkében lévő két pilóta közül.
És ha néha kimentek a mosdóba,
akkor egyedül voltam odabent.
Órákon át repültem az Atlanti-óceán felett,
amíg meg nem jelent Namíbia hívogató homoktengere.
Csak a legokosabb és legjobb emberek vezethetnek ekkora méretű repülőket,
és ezt jó érzés tudni.
Felszállási tolóerő.
Olyat nem engednek be a pilótafülkébe, akivel valamilyen probléma van.
Szóval aki itt van, az csakis a legjobb lehet.
Száz.
Fordító: Markwarth Zsófia